# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0001/2014-24

Datum: 1. oktober 2015

## Z A P I S N I K

9. redne seje Občinskega sveta Občine Prevalje, ki je bila dne 1. oktobra 2015, ob 17.00 uri v sejni sobi Občine Prevalje, Trg 2a, Prevalje.

Sejo je v skladu z 19. členom Statuta Občine Prevalje (Uradno glasilo slovenskih občin, št. 18/06, 19/06-popr., 34/07, 15/10, 12/13, 12/13) in 22. členom Poslovnika občinskega sveta Občine Prevalje (Uradno glasilo slovenskih občin, št. 18/06, 1/08, 5/11 in 12/13) sklical župan dr. Matija TASIČ z naslednjim predlaganim dnevnim redom:

1. Ugotovitev sklepčnosti.
2. Potrditev dnevnega reda 9. redne seje.
3. Pregled in potrditev zapisnika 8. redne seje.
4. Predlog Odloka o spremembi Odloka o proračunu Občine Prevalje za leto 2015 (Rebalans II) - obravnava v skladu s 96. členom Poslovnika občinskega sveta Občine Prevalje.
5. Predlog Pravilnika o ohranjanju in spodbujanju razvoja kmetijstva in podeželja v Občini Prevalje za programsko obdobje 2015-2020.
6. Poročilo o poslovanju Občine Prevalje za obdobje januar-junij 2015.
7. Računovodsko poročilo za leto 2014 KOCEROD, d.o.o.
8. Letno poročilo za leto 2014 JKP LOG d.o.o.
9. Predlog DIIP - Odlagališče nenevarnih odpadkov Lokovica – zapiranje odlagališča in izvajanje ukrepov po zaprtju odlagališča.
10. Predlogi Komisije za mandatna vprašanja, volitve in imenovanja

 - predlog kandidatov za imenovanje sodnikov porotnikov.

1. Pobude in vprašanja.
2. Razno.

Seje so se udeležili župan dr. Matija TASIČ, podžupanja Margareta JUKIČ ter podžupan Andrej STERMEC.

Seje so se udeležili člani občinskega sveta:

1. Zdravko FAJMUT,
2. Maks PUČELJ,
3. Matej PEČNIK,
4. Stašo LODRANT,
5. Ivan BACKOVIĆ,
6. dr. Karla ODER,
7. Aleksander RISTIČ,
8. Vladimir PORI,
9. Bernard PAČNIK,
10. Rafael ŠKUFCA,
11. Ana SIRK PRISLAN,
12. Marija ŠUŠEL,
13. Štefan PERŠAK,
14. Hedvika GORENŠEK,
15. Bogdan PUPAVAC.

Seje so se udeležili še :

1. Barbara Pristavnik Küzmič, direktorica JKP LOG d.o.o.
2. Marjetica TASIČ BUKOVEC, vodja tehničnega sektorja, JKP LOG d.o.o.
3. Irena ŠKAFAR, vodja financ, računovodstva in komerciale, JKP LOG d.o.o.
4. Danilo VUTE, tajnik občinske uprave,
5. Veronika ŠART, občinska uprava,
6. Marija OREŠNIK, občinska uprava,
7. Emilija IVANČIČ, občinska uprava,
8. Žiga BERLOŽNIK, medobčinska uprava,

 Novinarji :

1. TV Uršlja, snemalci.

## K tč. 1

**UGOTOVITEV SKLEPČNOSTI**

Na seji je bilo prisotnih 17 občinskih svetnikov.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje ugotovi, da je 9. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 7. REDNE SEJE**

Župan predlaga umik točke 7. Računovodsko poročilo za leto 2014 KOCEROD, d.o.o. zaradi odsotnosti razlagalca ter točke 10. Predlogi Komisije za mandatna vprašanja, volitve in imenovanja: - predlog kandidatov za imenovanje sodnikov porotnikov, saj postopek zbiranja predlogov še ni dokončan.

Razprave ni bilo

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje je na svoji 9. redni seji, dne 1. oktobra 2015, sprejel dnevni red 9. redne seje v naslednji obliki:**

1. **Ugotovitev sklepčnosti.**
2. **Potrditev dnevnega reda 9. redne seje.**
3. **Pregled in potrditev zapisnika 8. redne seje.**
4. **Predlog Odloka o spremembi Odloka o proračunu Občine Prevalje za leto 2015 (Rebalans II) - obravnava v skladu s 96. členom Poslovnika občinskega sveta Občine Prevalje.**
5. **Predlog Pravilnika o ohranjanju in spodbujanju razvoja kmetijstva in podeželja v Občini Prevalje za programsko obdobje 2015-2020.**
6. **Poročilo o poslovanju Občine Prevalje za obdobje januar-junij 2015.**
7. **Letno poročilo za leto 2014 JKP LOG d.o.o.**
8. **Predlog DIIP - Odlagališče nenevarnih odpadkov Lokovica – zapiranje odlagališča in izvajanje ukrepov po zaprtju odlagališča.**
9. **Pobude in vprašanja.**
10. **Razno.**

**K tč. 3**

**PREGLED IN POTRDITEV ZAPISNIKA 8. REDNE SEJE**

Župan poda zapisnik 8. redne seje v razpravo in pove, da pisnih pripomb na zapisnik ni bilo.

Rafael Škufca izpostavi, da ga je že več občanov opozorilo, da je nekaj narobe s snemanjem zvoka na seji, saj se njega in Bernarda Pačnika na posnetkih skoraj ne sliši. Župan odgovori, da bodo skušali problem rešiti.

Aleksander Ristič opozori, da je pri navajanju njegovih izjav ni imena, je le priimek.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje potrdi zapisnik 9. redne seje Občinskega sveta Občine Prevalje.**

**K tč. 4**

**Predlog Odloka o spremembi Odloka o proračunu Občine Prevalje za leto 2015 (Rebalans II) - obravnava v skladu s 96. členom Poslovnika občinskega sveta Občine Prevalje.**

Veronika Šart poda kratko obrazložitev.

Predsednik Odbora za finance, Stašo Lodrant, pove, da se je odbor s Predlogom Odloka o spremembi Odloka o proračunu Občine Prevalje za leto 2015 (Rebalans II) - obravnava v skladu s 96. členom Poslovnika občinskega sveta Občine Prevalje seznanil, ga potrdil in ga predlaga občinskemu svetu v obravnavo in sprejem.

Predsednik Odbora za komunalne zadeve in varstvo okolja, Matej Pečnik, pove, da se je odbor s Predlogom Odloka o spremembi Odloka o proračunu Občine Prevalje za leto 2015 (Rebalans II) - obravnava v skladu s 96. členom Poslovnika občinskega sveta Občine Prevalje seznanil, ga potrdil in ga predlaga občinskemu svetu v obravnavo in sprejem.

Predsednica Odbora za družbene dejavnosti, Hedvika Gorenšek, pove, da se je odbor s Predlogom Odloka o spremembi Odloka o proračunu Občine Prevalje za leto 2015 (Rebalans II) - obravnava v skladu s 96. členom Poslovnika občinskega sveta Občine Prevalje seznanil, ga potrdil in ga predlaga občinskemu svetu v obravnavo in sprejem.

Predsednik Odbora za gospodarstvo, Ivan Backović, pove, da se je odbor s Predlogom Odloka o spremembi Odloka o proračunu Občine Prevalje za leto 2015 (Rebalans II) - obravnava v skladu s 96. členom Poslovnika občinskega sveta Občine Prevalje seznanil, ga potrdil in ga predlaga občinskemu svetu v obravnavo in sprejem.

Predsednik Komisije za statut in pravna vprašanja, Zdravko Fajmut, pove, da je komisija Predlog Odloka o spremembi Odloka o proračunu Občine Prevalje za leto 2015 (Rebalans II) - obravnava v skladu s 96. členom Poslovnika občinskega sveta Občine Prevalje preučila ter ugotovila, da je predlog spremembe v skladu z zakonskimi in podzakonskimi akti in ga predlaga občinskemu svetu v obravnavo in sprejem.

Zdravko Fajmut opozori, da so na prihodkovni strani predvideni prihodki odškodnin, ki jih plačuje KOCEROD, d.o.o. zaradi odlaganja odpadkov na območju občine Prevalje. Ker odlagališče v letošnjem letu ni obratovalo v vseh mesecih, je tudi slušna vsota odškodnin nižja. Nadalje izpostavi, še odškodnine, ki so bile poravnane v času investicije. Nadaljuje, da bo v letošnjem letu rezultiralo, da bo več plačanih odškodnin, kakor so predvidene na prihodkovni strani. Predlaga, da se vzpostavi terjatev do ostali občin soustanoviteljic z utemeljitvijo, da so odškodnine, ki so bile poravnane do začetka obratovanja odlagališča, sestavni del investicijskih stroškov, ki pa si jih občine ustanoviteljice delijo po znanem dogovorjenem ključu. Opozori tudi v najem dana osnovna sredstva KOCEROD-u ter izpostavi, da bi morale občine za to pobirati najemnino, ki pa je družba noče plačati, saj bi naj bila odločitev direktorja družbe drugačna. Županu predlaga ostrejši pristop do reševanja te problematike.

Župan odgovori, da je bil del odškodnin že poravnan s strani ostalih občin, del odškodnin pa bo poravnan, tako kakor je bilo predvideno. Glede obračuna najemnine odgovori, da se najemnina za nepremičnine pobira, dilema je v premičnem premoženju, glede katerega pa je bilo pridobljeno mnenje finančnega ministrstva, ki bo na svetu ustanoviteljev predloženo ostalim članom.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje sprejme Predlog Odloka o spremembi Odloka o proračunu Občine Prevalje za leto 2015.**

**Odlok se objavi v Uradnem glasilu slovenskih občin.**

**K tč. 5**

**Predlog Pravilnika o ohranjanju in spodbujanju razvoja kmetijstva in podeželja v Občini Prevalje za programsko obdobje 2015-2020**

Marija Orešnik poda kratko obrazložitev ter doda, da je pravilnik usklajen z obema pristojnima ministrstvoma.

Predsednik Odbora za gospodarstvo, Ivan Backović, pove, da se je odbor s Predlogom Pravilnika o ohranjanju in spodbujanju razvoja kmetijstva in podeželja v Občini Prevalje za programsko obdobje 2015-2020 seznanil, ga potrdil in ga predlaga občinskemu svetu v obravnavo in sprejem.

Predsednik Komisije za statut in pravna vprašanja, Zdravko Fajmut, pove, da je komisija ugotovila, da so bila za Predlog Pravilnika o ohranjanju in spodbujanju razvoja kmetijstva in podeželja v Občini Prevalje za programsko obdobje 2015-2020 pridobljena vsa potrebna soglasja ter da so sheme pomoči skladne z uredbami evropske komisije, zato ga predlaga občinskemu svetu v obravnavo in sprejem.

Razprave ni bilo.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP :**

**Občinski svet Občine Prevalje sprejme Pravilnik o ohranjanju in spodbujanju razvoja kmetijstva in podeželja v Občini Prevalje za programsko obdobje 2015-2020.**

**Pravilnik se objavi v Uradnem glasilu slovenskih občin.**

**K tč. 6**

**Poročilo o poslovanju Občine Prevalje za obdobje januar-junij 2015.**

Veronika Šart poda kratko obrazložitev.

Predsednik Odbora za finance, Stašo Lodrant, pove, da se je odbor s Poročilom o poslovanju Občine Prevalje za obdobje januar-junij 2015 seznanil ter ga daje občinskemu svetu v seznanitev.

Razprave ni bilo.

V času glasovanja je bilo v dvorani 17 svetnikov.

S 17 glasovi za, 2 proti, je bil sprejet

**SKLEP:**

**Občinski svet Občine Prevalje se je seznanil s Poročilom o poslovanju Občine Prevalje v obdobju januar – junij 2015.**

**K tč. 7**

**Letno poročilo za leto 2014 JKP LOG d.o.o.**

Direktorica družbe JKP LOG d.o.o., Barbara Pristavnik Küzmič, se na kratko predstavi kot nova direktorica družbe ter doda, da bo letno poročilo predstavila gospa Škafar, saj sama v letu 2014 še ni bila zaposlena kot direktorica družbe.

Irena ŠKAFAR, vodja financ, računovodstva in komerciale, JKP LOG d.o.o., predstavi letno poročilo.

Predsednik Odbora za komunalne zadeve in varstvo okolja, Matej Pečnik, pove, da se je odbor z Letnim poročilom za leto 2014 JKP LOG d.o.o. seznanil in ga predlaga občinskemu svetu v obravnavo in sprejem. Osebno apelira na direktorico, da lahko občani pričakujejo znižanje cene komunalnih storitev, saj bi naj JKP LOG d.o.o. kot javno podjetje poslovalo s pozitivno nulo.

Predsednik Odbora za proračun in finance, Stašo Lodrant, pove, da se je odbor z Letnim poročilom za leto 2014 JKP LOG d.o.o. seznanil in ga predlaga občinskemu svetu v obravnavo in sprejem. Doda, da je odbor sprejel dodatni sklep in sicer, da predlagajo županu, da se z ostalimi župani dogovori glede ureditve trase industrijskega vodovoda ter glede ustrezne lastninske pravice in tudi posledično glede delitve dobička.

Zdravko Fajmut pove, da znižanja cen ne pričakuje zaradi izrednih tržnih dejavnosti, ki so bile le v preteklem letu. Doda, da te dejavnosti ne bi bilo potrebno prikazovati na način, kakor je predstavljena v poročilu. Opozori, da si občina že nekaj let prizadeva, da bi ugotovljene dolgoročne terjatve do JKP LOG d.o.o., ki jih ima občina na podlagi investicijskih vlaganj v osnovna sredstva oz. kapital podjetja, prejeli nazaj. Opozori, da je Občina Prevalje svoj del obveznosti izpolnila. Pove, da tudi na pokopališču Barbara dogovori niso bili izpolnjeni. Župan doda, da je Občina Ravne na Koroškem že poravnala kupnino, brez obresti. Glede odškodnin za najemnino pa bi se naj župan Občine Ravne na Koroškem dogovoril, da jih bo poravnal JKP LOG d.o.o. Manjši del dolgoročnih terjatev je bil že pokrit.

Hedvika Gorenšek pohvali predloženo poročilo in poizve glede obvestila o oporečnosti vode v javnem vodovodu na Lešah, zakaj je do tega prišlo ter koliko časa bo potrebno vodo za uživanje prekuhavati. Marjetica Tasič Bukovec razloži, da je bilo po opravljeni analizi ugotovljeno, da so v vodi prisotne bakterije, zato so nemudoma pričeli z javnim obveščanjem o oporečnosti vode. Predvideva, da bi moralo biti stanje izboljšano tekom naslednjega tedna. Natančen vzrok za nastalo situacijo je težko določiti, saj so na tem območju trije vodni viri, na enega od teh imajo velik vpliv padavinske vode in okolica, ker gre za drenažni vir, blizu površja. Župan prosi, da čim prej posredujejo predlagane ukrepe v izogib ponovitvi situacije.

Bernard Pačnik apelira na direktorico, da se poslovanje JKP LOG d.o.o. izboljša, ji izreče podporo Liste za ljudi ter pričakuje od nje tudi kakšen predlog za pocenitev.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje se je seznanil z Letnim poročilom Javnega komunalnega podjetja Log, d.o.o. za leto 2014.**

**K tč. 8**

**Predlog DIIP - Odlagališče nenevarnih odpadkov Lokovica – zapiranje odlagališča in izvajanje ukrepov po zaprtju odlagališča.**

Direktorica družbe JKP LOG d.o.o., Barbara Pristavnik Küzmič, poda kratko obrazložitev. Marjetica Tasič Bukovec poda dopolnitev k obrazložitvi.

Predsednik Odbora za komunalne zadeve in varstvo okolja, Matej Pečnik, pove, da se je odbor s Predlogom DIIP - Odlagališče nenevarnih odpadkov Lokovica – zapiranje odlagališča in izvajanje ukrepov po zaprtju odlagališča seznanil, gapotrdil in ga predlaga občinskemu svetu v obravnavo in sprejem. Na seji so obravnavali tudi problematiko glede odškodnin ter do kdaj se odškodnine izplačujejo in pojasni, da jim je bilo zagotovljeno, da do dne, ko so se zadnjič odložili odpadki.

Predsednik Odbora za proračun in finance, Stašo Lodrant, pove, da se je odbor s Predlogom DIIP - Odlagališče nenevarnih odpadkov Lokovica – zapiranje odlagališča in izvajanje ukrepov po zaprtju odlagališča seznanil, ga potrdil in ga predlaga občinskemu svetu v obravnavo in sprejem.

Bernard Pačnik izpostavi plačevanje odškodnin ter pozove k previdnosti, saj se je že večkrat zgodilo, da je bila interpretacija pogodbenih določil napačna, o čemer je na koncu moralo odločati sodišče.

Maks Pučelj pove, da so pogodbena določila jasna.

Zdravko Fajmut izrazi strinjanje s tem DIIP-om ter poudari, da je to investicija štirih občin in ne investicija komunalnega podjetja, ki je pri tem le v vlogi upravljavca ter na kratko povzame postopek zapiranja odlagališča.

Rafael Škufca opozori, da bi bilo potrebno dilemo okoli odškodnin razjasniti pred sprejemom DIIPa. Župan pove, da strošek zapiranja ne vpliva na odškodnine. Bernard Pačnik predlaga, da se ta pravilnik začne usklajevati že na naslednji seji odbora za KCG – kar ima komunalno podjetje, kar ima občina ter kar imajo oškodovanci.

V času glasovanja je bilo v dvorani 17 svetnikov.

S 15 glasovi za, 0 proti, je bil sprejet

**SKLEP:**

**Občinski svet Občine Prevalje potrjuje Dokument identifikacije investicijskega projekta – DIIP »Odlagališče nenevarnih odpadkov Lokovica – zapiranje odlagališča« II. novelacija DIIP št. LOK 1/2015 z dne 5.2.2015«.**

**K tč. 9**

**Pobude in vprašanja**

Občinski svetnik Rafael ŠKUFCA je podal naslednje vprašanje oziroma pobudo:

|  |
| --- |
| Opozori na izgradnjo klančin za invalide, saj v tej smeri ne tečejo nobene aktivnosti. Župan odgovori, da so ravno danes uredili en velik del Pod gonjami.  |
| Opozori na nerodnosti z mikrofoni med sejo občinskega sveta in predlaga, da ima vsak svetnik svoj mikrofon.  |

Občinski svetnik Zdravko FAJMUT je podal naslednje vprašanje oziroma pobudo:

|  |
| --- |
| Predlaga, da se k talnim oznakam za parkiranje invalidov na vseh mestih dodajo tudi table, saj talne oznake pozimi pogosto niso vidne, parkirišča pa so tako posledično zasedena, saj vozniki ne vedo, da parkirajo na prostoru, namenjenem invalidom.   |

|  |
| --- |
| Opozori na mali viadukt pod železniško progo na cesti proti Brinjevi gori, ki je premajhen, da bi skozenj lahko prišlo večje prevozno sredstvo, prav tako tudi ne gasilski ali reševalni avtomobil. Apelira, da se situacija uredi. Župan odgovori, da bo poslana pobuda upravljavcu infrastrukture, vendar dvomi v uspeh.  |

Občinska svetnica Marija Šušel je podala naslednje vprašanje oziroma pobudo:

Občinski svetnik Štefan Peršak je podal naslednje vprašanje oziroma pobudo:

|  |
| --- |
| Pohvali pristojne občinske službe, ki se ukvarjajo z infrastrukturo in cestno problematiko za uspešno sanacijo plazišč na Suhem vrhu.  |
| Prosi Svet za preventivo in vzgojo v cestnem prometu, da si ponovno pogleda nevarne odseke občinskih makadamskih cest, po katerih se prevažajo otroci v šolo, saj je bila zahteva po postavitvi zaščitnih ograj že večkrat postavljena. Hkrati predlaga, da se ogledu pridruži tudi nekdo, ki na tem območju živi, saj se komisija na terenu očitno ni znašla.  |

Občinska svetnica Hedvika GORENŠEK je podala naslednje vprašanje oziroma pobudo:

|  |
| --- |
| Opozori na lesen most čez reko Mežo v križišču proti Lešam, preko katerega steče dnevno precej prometa. Nadalje izpostavi, da sta v neposredni bližini mostu dva prehoda za pešce, most pa postane v deževju ter zaradi poledice močno spolzek in predstavlja večjo nevarnost za občane, saj avtomobili na teh mestih zaradi spolzkega terena ne morejo varno ustavljati. Pozove k izvedbi potrebnih ukrepom za izboljšanje varnosti na tem mestu.  |
| Izpostavi, da je v rebalansu proračuna navedena tudi sanacija plazu pri kapeli ter vpraša, če bo mogoče sanacijo izvesti pred zimo, saj je predmetni cestni odsek zaradi plazu precej nevaren. Župan odgovori, da to ne bo mogoče, saj je potrebno počakati na odobritev finančnih sredstev. |
| Vpraša glede ceste pri naselju Malinek, saj je v bližnjem gozdu še okoli 200 m neasfaltirane ceste ter jo zanima, ali se načrtuje asfaltiranje le tega. Župan potrdi, da je to predvideno.  |
| Se zahvali županu in pristojnim službam, da se je cesta proti »novim bajtam« uspešno sanirala.  |

Občinski svetnik Bernard PAČNIK je podal naslednje vprašanje oziroma pobudo:

|  |
| --- |
| Opozori glede odloka, ki ureja odmero nadomestila za uporabo stavbnega zemljišča, ki bi naj vseboval neugodne določbe za občane ter navede primere višine nadomestila za uporabo stavbnega zemljišča na konkretnih primerih, med drugim tudi za podjetje, ki je v stečaju. Navede, da že več let opozarja na določbe predmetnega odloka ter poziva k spremembi. Pove, da ve, da se odlok ne sme spreminjati zaradi določb odločbe ustavnega sodišča. Župan odgovori, da je res prepoved spreminjanja odlokov, ki urejajo materijo nadomestila za uporabo stavbnega zemljišča ter doda, da je bila ustanovljena posebna komisija, da so se odpravile nepravilnosti pri odmerah ter da so ugotovili, kako bi lahko zavezancev prišli naproti.Bernard Pačnik nadaljuje, da so to napake, ki so nastale iz različnih razlogov, večinoma, ker zavezanci sami niso sporočali pravilnih podatkov občini. Opozori, da po trenutno veljavnem odloku pravnim osebam občina ne more odpustiti ali zmanjšati plačila nadomestila ter pozove, da se najde način, da se to lahko uredi.  |

Občinski svetnik Vladimir PORI je podal naslednje vprašanje oziroma pobudo:

|  |
| --- |
| Na prejšnji seji je vprašal glede postavitve cestnega ogledala »pri Čuješu«, v odgovori pa je prejel odgovor v zvezi z živo mejo. Pozove k postavitvi ogledala, saj odstranitev žive meje ni smiselna.   |

Občinski svetnik Zdravko FAJMUT je podal naslednje vprašanje oziroma pobudo:

|  |
| --- |
| Opozori, da je cesta proti Šentanelu zelo slaba, polna udrtin ter prosi, da se vsaj največje udrtine sanirajo.  |
| Opozori na nevarna mesta na cesti proti Šentanelu, ki niso ustrezno zavarovana z odbojnimi ograjami (pri Rubinu) ter pozove k ureditvi problematike.  |

Občinski svetnik Rafael ŠKUFCA je podal naslednje vprašanje oziroma pobudo:

|  |
| --- |
| Vpraša glede postavitve otroških igral pri trgovini Eurospin. Župan odgovori, da je predvidena postavitev igral v mesecu oktobru in sicer na zahodni strani trgovine.  |

Občinska svetnica dr. Karla ODER je podala naslednje vprašanje oziroma pobudo:

|  |
| --- |
| Predlaga, da bi predstavniki regionalne razvojne agencije predstavili možnosti projektov za novo finančno perspektivo do leta 2020.  |

Občinski svetnik Bogdan PUPAVAC je podal naslednje vprašanje oziroma pobudo:

|  |
| --- |
| Predlaga postavitev otroških igral tudi na drugih mestih po občini ter kot primer navede nekdanje otroško igrišče pri Altri. Župan odgovori, da so igrišča na več mestih že sedaj ter da so tudi v bodoče predvidene postavitve novih igrišč. |

**K tč. 10**

**RAZNO**

Ivan Backović vpraša, če je bila informacija glede živih mej objavljena tudi preko drugih sredstev javnega obveščanja, saj je bila sprava le na spletni strani občine. Župan potrdi, da je bila.

Bernard Pačnik pove, da je potrebno občane bolj obvestiti, kdaj je odvoz kosovnih odpadkov. Župan mu pojasni, da je pisno obvestilo z navodili in roki po pošti prejelo vsako gospodinjstvo v občini ter hkrati obvesti, da osnovne šole zbirajo stare električne aparate ter tekmujejo z ostalimi šolami. Aparate zbirajo na šoli.

Župan čestita podžupanu Andreju Stermecu ter Bernardu Pačniku čestita, ker sta postala dedka. Podžupan Andrej Stermec svetnike povabi na pogostitev.

Seja je bila zaključena ob 18.12 uri.

Zapisal:

Žiga BERLOŽNIK Župan

 dr. Matija TASIČ

POROČILO O IZVRŠITVI SKLEPOV

Sklep k tč. 1 – Izvršen na seji.

Sklep k tč. 2 - Izvršen na seji.

Sklep k tč. 3 – Izvršen na seji, zapisnik je odložen v zbirko listin in posredovan v objavo na spletu.

Sklep k tč. 4 – Izvršen na seji. Predpis je bil objavljen v Uradnem glasilu slovenskih občin.

Sklep k tč. 5 – Izvršen na seji. Predpis je bil objavljen v Uradnem glasilu slovenskih občin.

Sklep k tč. 6 - Izvršen na seji.

Sklep k tč. 7 - Izvršen na seji.

Sklep k tč. 8 - Izvršen na seji.